**קומפדיה בע"מ** (באנגלית: **Compedia**) היא חברת תוכנה שהוקמה בשנת 1988 בישראל על ידי שי נוימן, גיל אילוטוביץ' ואילן גולדברג. החברה מתמחה בפיתוח טכנולוגיות, פלטפורמות ומערכות לתחום החינוך ולתחום ההדרכה והאימון. לחברה טכנולוגיות מתקדמות (בשלבי הגנת פטנט) בתחומי המציאות המדומה (VR) ומציאות רבודה (AR) וראייה ממוחשבת. החברה משתפת פעולה עם מכוני מחקר, אוניברסיטאות וחברות טכנולוגיה בינלאומיות מובילות. החברה קיבלה ומקבלת מימון מהאיחוד האירופאי לפיתוח מערכות אימון וסימולציה ומערכת לתמיכה בילדים עם אוטיזם.

החברה מפתחת ומספקת פלטפורמות ופרויקטים גדולים לשוק המקומי ולשוק הבינלאומי כולל מערכות הדרכה מתקדמות לחברות Fortune 500 ומערכי שיעור דיגיטליים למוציאים לאור מובילים. החברה גם פיתחה משחקי מחשב חינוכיים ששווקו בארץ ובעוד כ-40 מדינות בעולם. משרדי החברה נמצאים ברמת גן.

בשנים 2005–2007 במקדונלד'ס ובבורגר קינג, נמכרו רוב המשחקים של החברה "גורדי בהרפתקה מהסרטים", "קרב בחשבון", "משחקי חשיבה" וסדנת המעצבים במתנה בארוחות ילדים.

משחקים ולומדות
--------------

### סדרת כיף ללמוד עם גורדי (גורדי קלאסיק)

סדרת משחקי חשיבה ללימוד השפות עברית ואנגלית, חשבון בסיסי, יצירתיות וידע כללי. סדרת משחקי חשיבה הראשונים שפיתחה קומפדיה, והופצה לראשונה בסוף שנות ה-80.

סדרה זו נקראה בפשטות "גורדי" אך לאחר צאת סדרת המשחקים "סדרת גורדי החדשה" הם שווקו מחדש תחת השם "גורדי קלאסיק".

רשימת המשחקים שיצאו בסדרה הקלאסית| שם המשחק | שנת יציאה | הערות | שם המשחק | שנת יציאה | הערות |
| --- | --- | --- | --- | --- | --- |
| אי המספרים | 1988
1991 | משחק זה יצא בסדרת "לומדעת" ששינתה אחר כך את שמה ל"גורדי" והוא היה הבסיס למשחק אי המספרים שיצא בשנת 1991 למשחק זה יצאה גירסת רימייק בשם אי המספרים פלוס מזפר שנים מאוחר יותר | הכרת המחשב | 1992 |  |
| גוף האדם | 1991 |  | World Land | 1992 |  |
| מסלול מכשולים | 1991 |  | אתגרים | 1992 |  |
| קרב בחלל כפל וחילוק | 1991 | למשחק זה יצאה גירסת רימייק בשם
קרב בחלל פלוס | בארץ הכיוונים | 1992 |  |
| הרפתקה בטירה | 1991 | למשחק זה יצאה גירסת רימייק בשנת 1995 | הבנת הנקרא | 1992 |  |
| מסע ביקום | 1991 |  | הנדסת המרחב | 1992 |  |
| תעלומה בפארק-הנדסת המישור | 1991 |  | חשמלטרוניקה | 1992 |  |
| פיתוח חשיבה מתמטית | 1991 |  | משחקי זיכרון | 1992 |  |
| הנדסת המישור | 1991 |  | Home & Family | 1992 |  |
| קסמי ABC | 1991 | למשחק זה יצאה גירסת רימייק קסמי ABC
בשנת 1997 | משחקי חשיבה 2 | 1993 | זהו המשחק הראשון שבו הוצגה עלילה במשחקי גורדי |
| מסע ביקום-אסטרונומיה | 1991 |  | מכחול הקסמים | 1993 |  |
| משחקי חשיבה | 1992 |  | סדנת היצירה | 1994 |  |
| בלוני אותיות | 1992 |  | גורדי בטיטאן | 1994 | המשחק זכה לגירסאות רבות ונוספות בהמשך והוא נחשב לפופולארי ביותר מהסדרה הקלאסית |

### סדרת משחקי איתמר

סדרה חדשה יותר שפיתוחה החל בערך בשנת 1994 עד שנת 2004, והיא מבוססת על הדמות של איתמר מאת הסופר דויד גרוסמן.

* איתמר מטייל על הקירות
* איתמר צייד החלומות
* יום הולדת לאיתמר
* איתמר מציל את הים
* איתמר בעולם האנגלית
* איתמר בספארי
* איתמר וסודות הקוסמים

### סדרת גורדי החדשה

סדרה המחדשת את משחקי גורדי הפופולריים ביותר משנות ה-80. חידוש המשחקים נועד בשביל להתאים את המשחקים הפופולריים של החברה, למערכות ההפעלה המתקדמות שיצאו באותה תקופה. והיא כוללת משחקים לפיתוח חשיבה יצירתיות ולימוד חשבון. סדרת משחקים חדשה שפותחה גם תחת המותג גורדי הייתה סדרת "בייבי גורדי" שהתבססה על המשחקים משנות ה-80 אך קיבלה גרפיקה, מנוע, וסאונד שונים.
דמותו של גורדי מסדרת המשחקים הזו כללה גם שיתופי פעולה רבים לצורף פרסום כגון חברת: במבה פרפר של תלמה, וחברת דייל.
ממשחקי הסדרה:

* גורדי בהרפתקה מהסרטים
* בא בחשבון
* קרב בחשבון
* גורדי בגן הפלאים
* בייבי גורדי בארץ הצעצועים
* גורדי בא לעולם

### סדרת גורדי ואיתמר

סדרה שמבוססת על שיתוף פעולה בין דמויות מהמשחקים השונים. רוב משחקי הסדרה אינם מקוריים אלא אוסף של משחקים מהכותרים השונים שיצאו במשך השנים, משחקים שיצאו בסדרה זו:

* גורדי ואיתמר בפארק השעשועים
* גורדי ואיתמר משחקי חשיבה
* גן המשחקים של גורדי ואיתמר
* מתחילים שנה עם גורדי ואיתמר
* המשחקיה של גורדי ואיתמר
* גורדי ואיתמר בעולם המדע, זה המשחק המקורי היחיד שיצא בסדרה זו.

### משחקי חשיבה ופאזלים

המשחקים פותחו בשיטת חשיבה המצאתית שיטתית, הסדרה כוללת את המשחקים

* חושבים בגדול (בתחילה נקרא מחשבה עמוקה)
* חשיבה המצאתית לכל המשפחה
* חשיבה המצאתית לילדים
* חשיבה המצאתית מתקדמת
* סופר מוח

### סדרת כיף לחשוב עם גריני

* אתם עשר
* זה כל ההבדל
* חזקים במספרים
* טוב לחשוב
* משחקים בכל צורה
* מתאים לי!

### משחקים נוספים

במשך השנים החברה הוציאה מספר משחקים נוספים שלא קשורים לסדרות הראשיות.

* משחק ההרפתקאות הראשון של החברה שנקרא "ארץ האגדות" שיצא בשנת 1993 בקריינות של חני נחמיאס המשחק יצא בשיתוף פעולה עם חברת מחשבת.
* משחק נוסף בעקבות המילים האבודות בקריינותו של אלכס אנסקי.
* In Search of the Lost Words שזה משחק שמתבסס על בעקבות המילים האבודות, אך הוא משלב מילון אנגלי-עברי על מנת ללמד את השפה האנגלית.
* "תגידו דייל לחידקים" היה משחק שהחברה הוציאה ביחד עם חברת הסבונים Dail בשנת 1999, ונועד לקדם מכירת מוצרים של החברה. התקליטור הכיל אוסף משחקונים משאר המשחקים שיצאו על ידי חברת קומפדיה וחולק חינם בבתי הספר השונים. מלבד המשחקונים, התקליטור הכיל שישה משחקי הדגמה (דמואים) לכותרים הראשיים של משחקי קומפדיה השונים.

### ג'וליה גולשת בזמן

חברת קומפדיה נענתה לבקשת חברת JADE ובשיתוף הפעולה בין החברות נוצרו שני המשחקים "ג'וליה וילדי הפרחים" ו"ג'וליה תעלומה בפריז". לאחר יצירת שני המשחקים הללו החברה הפסיקה את פעילותה משום שלטענת מייסדי החברה "המשחק יוצר בעבור בנות ובנות לא משחקות".

#### ג'וליה וילדי הפרחים

 ערך מורחב – **ג'וליה ילדי הפרחים**  

המשחק הראשון בסדרה שמתרחש בשנות ה-60 בסן פרנסיסקו ובו הגיבורה נוסעת בזמן כדי להפגיש בין ההורים שלה כי משהו שיחק ברצף הזמן ואם היא לא תספיק לתקן זאת היא לא תוולד. במשחק ישנה אפשרות לחקור שני כיוונים שונים שכל אחד מהן מוביל לסוף שונה אפשר לחפש אחר האבא שלה ג'ימי או אחרי האמא אליס. כאשר אוספים די ראיות ניתן להרשיע את החשוד ולהביא לסיום המשחק הרשעה לא נכונה של אדם חף מפשע תוביל להתחלה מחדש של המשחק בנוסף לעלילה הראשית יש במשחק מיני גיים של טריוויה שעוסק בילדי הפרחים ובשנות ה-60 הסוערות בארצות הברית. ואם תענו נכון תקבלו לרמז שיעזור לכם להמשיך. המשחק נוצר בשיתוף עם חברת קומפדיה ובהפצת גלובוס יונייטד.

#### ג'וליה תעלומה בפריז

 ערך מורחב – **ג'וליה תעלומה בפריז**  

אחרי שפתרה את התעלומה הראשונה גוליה שוב חוזרת אחורה בזמן לפריז של שנות ה-20 כדי לעזור לנערה במצוקה שנסחטת על ידי אלמוני. גם במשחק הזה ישנם שני כיוויני חקירה שונים וכל אחד מהם מוביל לסיום שונה ולחשוד שונה ולכל אחד יש מטרות שונות במשחק משוטטים ברחובות פריז בין מועדני ג'אז ובתי קפה וחוקרים את האנשים לגבי המניעים האפשריים
גם במשחק הזה אפשר לשחק במיני גיים עם הסולנית של מועדון הג'אז ובתמורה לקבל רמז. הפסקול המיוחד של המשחק כולל מספר רצועות ג'אז מקוריות באורך כולל של 16 דק' ומספר מעריצים אף הוציאו אותו כמיני אלבום בפני עצמו. המשחק רץ גם על מחשבים מבוססי 64 ביט מה שמאפשר לשחקנים להשתמש בו גם על מחשבי ווינדוס 10 בלי צורך להתקין אימולטור או מכונה ויראטואלית. המשחק נוצר בשיתוף עם חברת קומפדיה ובהפצת גלובוס יונייטד.

#### ג'וליה בלונדון

כאשר מסיימים את המשחק השני מופיע הודעה שעלילת ההמשך של סדרת המשחקים תהיה בלונדון. אולם המשחק בוטל מפני שהחברה נסגרה.

### משחקים המבוססים על מותגים

במהלך השני קומפדיה רכשה זכויות הפצה ופיתוח ללומדות שונות המבוססות על מותגים ידועים ובהם: קספר, דן הדוור, הפנתר הוורוד, חבובוטף, נווה עצלנות, המומינים, הבומבינים, National Geographic ועוד.

#### National Geographic

* עזרו לחיות הבר
* מצילים את הסביבה

#### הפנתר הוורוד

* בעקבות חיות הבר
* משימה בחלל
* שומרים על הסביבה

#### קספר

* החנות הקסומה
* הסמטה הסודית
* הרפתקה בג'ונגל
* תעלומה בטירה
* מרוץ הידע הגדול

### ורדית

בשנת 1997 הוציאה חברת ורד הגליל שלושה משחקים נוספים בסדרת ורדית, בפיתוחה של חברת קומפדיה. המשחקים - "ורדית - אליפות בחלל", "ורדית - אליפות במפעל השוקולד" ו"ורדית - אליפות בכפר".

שלושת המשחקים דומים במשחקיות שלהם, אך בעלי רקעים שונים ויצאו בתקליטורים שונים (בניגוד לסדרה הראשונה, שיצאה בדיסקטים). כמו במשחקים בנושא ספורט שיצאו בשנת 1996, מהסדרה הראשונה, אם המשחקים היו מותקנים על אותו מחשב, ניתן היה לנווט ביניהם דרך אותה תוכנה. במשחקים אלו על ורדית למיין כתמי צבע שנופלים מהשמים - בתוך מבחנות. לכל כתם צבע שונה, ומטרת השחקן ליצור רצפים של שלושה כתמים מאותו צבע במבחנות השונות, עליהם הוא מקבל נקודות. בשלושת המשחקים האלה, בשונה מהקודמים ורדית דיברה וקולה של ורדית דובב על ידי אפי בן ישראל. וכמו כן, כל משחק מסדרת המשחקים האלה היה מלווה בשומר מסך שהיה מותקן אוטומטית, עם התקנת המשחק.

במשחקים אלה צבירת נקודות מתאימה איפשרה גם היא להיכנס להגרלה על פרסים, בהם טיסה ליורודיסני ורדיו טייפ.

### פלא לנד

פלא לנד, שהוקם בשנת 2007 היה עולם וירטואלי לילדים שמרבית משחקיו נלקחו מלומדות קודמות של קומפדיה. האתר פעל במודל כלכלי של תשלום חודשי אולם הוא נסגר. הפלטפורמה של האתר משמשת עבור מספר אתרים נוספים המבוססים על שיתופי פעולה בין קומפדיה לארגונים שונים, ביניהם אתרים המוסיפים תכנים דתיים לעולם הווירטואלי (Jland, Bible Islands), אתרים המוסיפים תוכן שיווקי ("עולמו של דן חסכן") ועולמות וירטואליים מחקריים המיועדים למטרות טיפוליות (ASC-Inclusion המיועד לילדים בעלי אוטיזם, ומקומבה המיועד לחולי סוכרת), בשנת 2010 האתר שינה את שמו ל"זיגאזו" והאתר נסגר בשנת 2012 עקב קשיים כלכליים. חלק ניכר מההכנסות של החברה מהאתר הלכו לטובת טיפול בנוער בסיכון.

חברות בת
--------

לקומפדיה היו מספר חברות בת בעיקר בחו"ל שהוציאו את משחקיה במדינות שונות

### חברת JADE

Jade הייתה חברה לפיתוח משחקים ישראלים שפעלה בין השנים 2000–2005 שהוציאה לאור שני משחקי מחשב בסדרת המשחקים "ג'וליה גולשת בזמן".
החברה הוקמה על ידי מיכל בן ארי, אראלה בן שחר, ואורית בינדרמן נוספות שהגיעו לחברת קומפדיה בהצעה לפתח משחק הרפתקאות-פאזלים שהגיבורה היא אשה. החברה הגיע עם הרעיון וגם עם מחקר מקיף על התקופה והדמויות הפועלות בה ואף הדמות של השחקנית הראשית מבוססת על אחת מהן. חברת קומפדיה נענתה לבקשה ובשיתוף הפעולה בין החברות נוצרו שני המשחקים "ג'וליה וילדי הפרחים" ו"ג'וליה תעלומה בפריז".

סמלים
-----

הסמליל הראשון של החברה כפי שהופיע במשחקים "איתמר מטייל הקירות" ו"איתמר צייד החלומות"הסמליל השני של החברה, המזוהה ביותר עם שלל משחקיה

קישורים חיצוניים
----------------

* אתר האינטרנט הרשמי של החברה (באנגלית)

הערות שוליים
------------

1. ↑
2. ↑  רונית רוקאס, אי ילדים מקוון, באתר הארץ, 9 באפריל 2008
3. ↑  משחקי החברה במגוון שפות
4. ↑  רשימת משחקים ישראלים/ בעברית - מסע אל העבר, באתר www.old-games.org
5. ↑  *בואו נשחק גורדי קלאסיק- באי המיספרים*, נבדק ב-2024-02-22
6. ↑  משחקים ישנים להורדה - Gordi Math - גורדי - אי המספרים, באתר מסע אל העבר
7. ↑  משחקים ישנים להורדה - Gordi Computers - גורדי - הכרת המחשב, באתר מסע אל העבר
8. ↑  משחקים ישנים להורדה - Gordi Body - גורדי - גוף האדם, באתר מסע אל העבר
9. ↑  *בואו נשחק גורדי קלאסיק- בארץ המילים באנגלית/Gordi Word-Land*, נבדק ב-2024-02-22
10. ↑  משחקים ישנים להורדה - Gordi Fractions - גורדי - מסלול מכשולים, באתר מסע אל העבר
11. ↑
12. ↑  משחקים ישנים להורדה - Gordi Psychometric - גורדי - אתגרים, באתר מסע אל העבר
13. ↑  משחקים ישנים להורדה - Gordi Learn To Multiply And Divide - גורדי - קרב בחלל - כפל וחילוק, באתר מסע אל העבר
14. ↑  *בואו נשחק גורדי קלאסיק-גורדי קרב בחלל*, נבדק ב-2024-02-22
15. ↑  משחקים ישנים להורדה - Gordi Reletivity - גורדי - בארץ הכיוונים, באתר מסע אל העבר
16. ↑  משחקים ישנים להורדה - Gordi Quantum Castle - גורדי - הרפתקה בטירה - חיבור וחיסור, באתר מסע אל העבר
17. ↑  *בואו נשחק קומפדיה ! גורדי הרפתקה בטירה-שלב ראשון*, נבדק ב-2024-02-22
18. ↑  משחקים ישנים להורדה - Gordi Read - גורדי - הבנת הנקרא, באתר מסע אל העבר
19. ↑
20. ↑  משחקים ישנים להורדה - Gordi Geometry - גורדי - הנדסת המרחב, באתר מסע אל העבר
21. ↑  משחקים ישנים להורדה - Gordi Geometry - גורדי - תעלומה בפארק - הנדסת המישור, באתר מסע אל העבר
22. ↑  משחקים ישנים להורדה - Gordi Memory - גורדי - משחקי זיכרון, באתר מסע אל העבר
23. ↑  *בואו נשחק גורדי קלאסיק- "HOME & FAMILY" "בית ומשפחה"*, נבדק ב-2024-02-22
24. ↑  משחקים ישנים להורדה - Gordi Home And Family - גורדי - אנגלית, באתר מסע אל העבר
25. ↑  משחקים ישנים להורדה - Gordi ABC - גורדי - קיסמי ABC, באתר מסע אל העבר
26. ↑  *בואו נשחק גורדי קלאסיק- קיסמי ABC*, נבדק ב-2024-02-22
27. ↑  *בואו נשחק גורדי קלאסיק-משחקי חשיבה 2 🤔🤔*, נבדק ב-2024-02-22
28. ↑  משחקים ישנים להורדה - Gordi Thinking Games 2 - גורדי - משחקי חשיבה 2, באתר מסע אל העבר
29. ↑  משחקים ישנים להורדה - Gordi Astronomy - גורדי - מסע ביקום - אסטרונומיה, באתר מסע אל העבר
30. ↑  *בואו נשחק גורדי קלאסיק- מסע ביקום אסטרונומיה + בונוס מיוחד בפתיח*, נבדק ב-2024-02-22
31. ↑  משחקים ישנים להורדה - Magic Brush - מכחול הקסמים, באתר מסע אל העבר
32. ↑  *בואו נשחק גורדי קלאסיק-משחקי חשיבה 1 🤔*, נבדק ב-2024-02-22
33. ↑  משחקים ישנים להורדה - Gordi Thinking Games - גורדי - משחקי חשיבה, באתר מסע אל העבר
34. ↑  *משחקים קומפדיה-גורדי סדנת היצירה*, נבדק ב-2024-02-22
35. ↑  משחקים ישנים להורדה - Gordi Workshop - גורדי - סדנת היצירה, באתר מסע אל העבר
36. ↑  *בואו נשחק גורדי קלאסיק- בלוני אותיות*, נבדק ב-2024-02-22
37. ↑  משחקים ישנים להורדה - Gordi Balloons - גורדי - בלוני אותיות, באתר מסע אל העבר
38. ↑  *בוא נשחק גורדי קלאסיק-המסע לטיטאן חלק א*, נבדק ב-2024-02-22
39. ↑  *בוא נשחק גורדי קלאסיק-המסע לטיטאן חלק ב*, נבדק ב-2024-02-22
40. ↑
41. ↑  בואו נשחק-איתמר צייד החלומות - YouTube, באתר www.youtube.com
42. ↑
43. ↑  משחקים קומפדיה-איתמר בעולם האנגלית:
44. ↑
45. ↑  בואו נשחק-איתמר וסודות הקוסמים - YouTube, באתר www.youtube.com
46. ↑  ביקורת על המשחק אני וגופי מסדרת בייבי גורדי
47. ↑  *נוסטלגיה - קומפדיה - גורדי בהרפתקה מהסרטים וחשיבה המצאתית*, נבדק ב-2022-05-31
48. ↑  בואו נשחק - גורדי בהרפתקה מהסרטים - YouTube, באתר www.youtube.com
49. ↑
50. ↑  בואו נשחק קרב בחשבון - YouTube, באתר www.youtube.com
51. ↑  משחקים קומפדיה-גורדי בגן הפלאים:
52. ↑  גורדי ואיתמר בפארק הששעשועים - YouTube, באתר www.youtube.com
53. ↑
54. ↑  משחקים קומפדיה-איתמר במוזיאון המדע:
55. ↑  בואו נשחק - חשיבה המצאתית לכל המשפחה - YouTube, באתר www.youtube.com
56. ↑  בואו נשחק-חשיבה המצאתית לילדים:
57. ↑  בואו נשחק ארץ האגדות - YouTube, באתר www.youtube.com
58. ↑  בואו נשחק-בעקבות המילים האבודות - YouTube, באתר www.youtube.com
59. ↑
60. ↑  משחקים קומפדיה-הפנתר הוורוד משימה בחלל:
61. ↑  *Vardit in the Chocolate Trail | ורדית בשביל השוקולד*, נבדק ב-2022-05-31
62. ↑  סיקור למשחק ורדית אליפות בכפר באתר מסע אל העבר
63. ↑  משרתם של הורים וילדים, באתר הארץ, 10 באפריל 2008
64. ↑  *טריילרים למשחקי קומפדיה - פלא לנד*, נבדק ב-2022-05-31